ໃນວັນທີ 24 ຕຸລາ 2016, ທີ່ ສະໂມສອນຂອງມະຫາວິທະຍາໄລແຫ່ງຊາດ, ວິທະຍາເຂດດົງໂດກ, ກະຊວງການຕ່າງປະເທດ, ກົມອົງການຈັດຕັ້ງສາກົນ ໄດ້ຈັດກອງປະຊຸມເຜີຍແຜ່ການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ (SDGs) ໃຫ້ແກ່ພະນັກງານຄູອາຈານແລະນັກສຶກສາຈຳນວນ 300 ກວ່າທ່ານຈາກມະຫາວິທະຍາໄລແຫ່ງຊາດ ພາຍໃຕ້ການເປັນປະທານຂອງທ່ານຄຳອິນຄິດຈະເດດ, ຫົວໜ້າກົມອົງການຈັດຕັ້ງສາກົນ, ກະຊວງການຕ່າງປະເທດທັງເປັນຫົວໜ້າກອງເລຂາຄະນະຊີ້ນຳລະດັບຊາດເພື່ອຕິດຕາມການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງໂດຍມີທ່ານ ຮສ. ປອ. ອຸດົມ ພອນຄໍາເພັງ,ຮອງອະທິການບໍດີມະຫາວິທະຍາໄລແຫ່ງຊາດ ໃຫ້ກຽດເປັນປະທານຮ່ວມ. ກອງປະຊຸມໄດ້ຮັບຟັງໄດ້ຮັບຟັງການບັນລະຍາຍໂດຍວິທະຍາກອນຈາກກົມອົງການຈັດຕັ້ງສາກົນ, ກະຊວງການຕ່າງປະເທດແລະກົມແຜນການ, ກະຊວງແຜນການແລະການລົງທຶນກ່ຽວກັບເປົ້າຫມາຍການພັດທະນາແບບຍືນຍົງ ແລະ ການເຊື່ອມສານເປົ້າໝາຍດັ່ງກ່າວເຂົ້າໃນແຜນພັດທະນາເສດຖະກິດ-ສັງຄົມ ແຫ່ງຊາດ 5 ປີ ຄັ້ງທີ 8 ກໍຄືຍຸດທະສາດການພັດທະນາເສດຖະກິດ-ສັງຄົມ ຮອດປີ 2025 ແລະ ວິໄສທັດ ປີ 2030 ຂອງ ສປປ ລາວ ເພື່ອໃຫ້ຜູ້ເຂົ້າຮ່ວມທັງຫມົດມີຄວາມຮັບຮູ້ ແລະ ເຂົ້າໃຈກ່ຽວກັບເປົ້າຫມາຍການພັດທະນາຂອງສາກົນ ແລະ ຂອງປະເທດເຮົາ.
ເພື່ອເປັນການເສີມຂະຫຍາຍການພົວພັນຮ່ວມມືອັນດີງາມ ລະຫວ່າງ ສະຫະພັນແມ່ຍິງ ກະຊວງການຕ່າງປະເທດ ສປປ ລາວ ແລະ ສະຫະພັນແມ່ຍິງ ກະຊວງການຕ່າງປະເທດ ສສ. ຫວຽດນາມ. ທ່ານ ນາງ ຫງວຽນ ທິ ຫງຽດ ງາ, ພັນລະຍາທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ແຫ່ງ ສສ. ຫວຽດນາມ ໄດ້ນຳພາຄະນະຜູ້ແທນສະຫະພັນແມ່ຍິງກະຊວງການຕ່າງປະເທດ ສສ. ຫວຽດນາມ ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 17-18 ຕຸລາ 2016.
ໃນຕອນເຊົ້າຂອງວັນທີ 14 ຕຸລາ 2016, ກະຊວງການຕ່າງປະເທດ ໄດ້ຈັດປາຖະກະຖາ ໄດ້ຈັດປາຖະກະຖາ ຢູ່ທີ່ ຫ້ອງປະຊຸມໃຫຍ່ຂອງຕົນ ເພື່ອເລົ່າຄືນມູນເຊື້ອ 71 ປີ ການທູດລາວຂຶ້ນ ໂດຍແມ່ນ ທ່ານ ພົງສະຫວັດ ບຸບຜາ, ອາດີດລັດຖະມົນຕີ, ຫົວໜ້າຫ້ອງວ່າການປະທານປະເທດ ແລະ ອາດີດ ລັດຖະມົນຕີຊ່ວຍວ່າການກະຊວງການຕ່າງປະເທດ ໄດ້ໃຫ້ກຽດບັນຍາຍ ໂດຍມີບັນດາຄະນະນຳກະຊວງການຕ່າງປະເທດ, ບັນດາຄະນະກົມ, ຄະນະພະແນກ ແລະ ວິຊາການ ຂອງກະຊວງການຕ່າງປະເທດ ແລະ ຄະນະພົວພັນຕ່າງປະເທດສູນກາງພັກ ເຂົ້າຮ່ວມຢ່າງພ້ອມພຽງ.